Trīs karaļvalstu karš

Trīs karaļvalstu karš bija virkne savstarpēji saistītu konfliktu Anglijā, Skotijā un Īrijā laikā no 1639. līdz 1651. gadam, kad šīs valstis tika uzskatītas par atsevišķām karalistēm Čārlza I personālūnijas ietvaros.

Bieži vien šajā jēdzienā tiek ietvertas sacelšanās un konflikti no 1650. gadiem līdz pat monarhijas restaurācijai 1660. gadā. Konfliktus izraisīja gan reliģiskas (vai monarhs var noteikt reliģiju, vai tā ir katra privāta lieta), gan civilas (attiecības starp parlamenta un karaļa tiesībām noteikt nodokļus un rekrutēt karaspēku) domstarpības, taču tiem bija arī nacionāla rakstura specifika.

Termins aptver 1639. un 1640. gada bīskapu karus, Skotijas pilsoņu karu 1644—1645. gadā, Īrijas sacelšanos 1641. gadā, Īrijas Konfederāciju 1642—1649. gadā, Kromvela Īrijas iekarošanu 1649. gadā, kā arī Pirmo (1642—1646), Otro (1648—1649) un Trešo (1649—1651) Anglijas pilsoņu karu. Lai gan visi šie notikumi bieži tiek ietverti vispārējā jēdzienā "Anglijas revolūcija", mūsdienu vēsturnieki arvien biežāk lieto terminu "Trīs karaļvalstu kari", lai uzsvērtu, ka tie ir dažādi vēsturiski notikumi, kas norisinājās trīs dažādās valstīs, lai gan tās saista personālā savienība.
 Atsauces 

 Ārējās saites 

 British Civil Wars, Commonwealth and Protectorate Project
 Chronology of The Wars of the Three Kingdoms
 The Wars of the Three Kingdoms Article by Jane Ohlmeyer arguing that the English Civil War was just one of an interlocking set of conflicts that encompassed the British Isles in the mid-17th century
 Celtic Dimensions of the British Civil Wars at History Ireland
 Englishcivilwar.org News, comment and discussion about the English Civil War


Kategorija:Lielbritānijas vēsture
Kategorija:Skotijas vēsture
Kategorija:Īrijas vēsture
Kategorija:Anglijas vēsture